
Preambul
În scopul de a  întări cooperarea între serviciile parlamentare, de a contribui la o mai bună informare şi satisfacere a solicitărilor personalului parlamentar, Adunarea Naţională din Slovenia a  solicitat informaţii privitoare la modul de reglementare a comunicării interne în alte parlamente, în vederea elaborării unei strategii în domeniul  comunicării interne.
Întrebările formulate au fost următoarele:

1. Există în parlamentul dvs. o preocupare strategică referitoare la comunicarea internă?  Este o asemenea strategie inclusă în vreun document special?

2. Ce serviciu din parlamentul dvs. se ocupă de comunicarea internă (Relaţii publice, Resurse umane, alte servicii)?
3. Ce mijloace şi activităţi privind comunicarea internă (Internet, Monitor intern, ştiri interne pe suport electronic, radio-TV cu circuit intern, zile ale „porţilor deschise”, manuale şi instrucţiuni pentru personal, reunirea propunerilor din partea personalului, reuniuni, întâlniri individuale, preocupare pentru bunăstarea şi perfecţionarea profesională a personalului, întâlniri informale, promovarea participării personalului etc.) sunt utilizate în parlamentul dvs.?

4.  Ce mijloace şi activităţi privind comunicarea internă s-au dovedit a fi cele mai eficiente?
5.  Realizaţi o evaluare a atmosferei de lucru în rândul personalului? În ce mod aţi realizat această evaluare?  Care au fost rezultatele unei asemenea evaluări? 

6.  În ce mod poate afla personalul despre activitatea altor sectoare din Parlament şi despre activităţi diferite de cele proprii?
7.  În ce mod asigură Parlamentul dvs. o cooperare eficientă între diferitele servicii?
8. În ce mod află personalul despre schimbările, măsurile sau activităţile preconizate?
Din cele 35 de răspunsuri primite, reiese faptul că în 15 parlamente există o preocupare strategică privind comunicarea internă.

Tabelul 1: Abordare strategică privind comunicarea internă şi serviciile care au competenţă în domeniul comunicării interne

	Nr.
crt.


	Ţara
	Există în parlamentul dvs. o preocupare strategică privind comunicarea internă?
	Serviciul care are competenţă în domeniul comunicării interne

	1.
	Austria


	În anul 2006, a fost elaborat un „Concept strategic” al administraţiei parlamentare, concept care a fost ulterior adoptat. Acesta conţine şi aspecte privind comunicarea internă. Din toamna anului 2008 a fost demarat un nou proces strategic şi a fost înfiinţat un grup de lucru care se va ocupa şi de aspectele privind comunicarea
	Departamentul de resurse umane

	2.
	Belgia –

Senat
	În ianuarie 2008 s-a hotărât ca Departamentul de comunicare să aibă competenţe în domeniul comunicării interne. Acesta a elaborat o strategie globală privind comunicarea internă, a cărei primă fază va consta în reînnoirea/coordonarea diferitelor canale de comunicare existente
	Departamentul de comunicare

	3.
	Bosnia şi Herţegovina – Adunarea Parlamentară
	Comunicarea internă constituie o parte importantă a „Planului strategic al Secretariatului Adunării Parlamentare pentru perioada 2008-2010”  
	Secretariatul şi toate serviciile şi departamentele parlamentare

	4.
	Croaţia
	Nu
	–

	5.
	Cipru –

Camera Reprezentanţilor
	Obiectivul strategic de a realiza relaţii armonioase de lucru şi canale de comunicare deschise între persoanele care aparţin personalului parlamentar şi conducerea Camerei este revizuit în cadrul Raportului anual care stabileşte obiectivele pentru anul următor
	Secretarul general al Camerei, directorii de departamente

	6.
	Cehia –

Camera Deputaţilor
	Nu
	–

	7.
	Cehia –

Senat
	Nu
	Compartimentul de personal din Senat

	8.
	Danemarca –

Folketinget
	Folketinget are o strategie pentru comunicarea internă, care a fost revizuită în anul 2008. Această strategie este parte a politicii generale de comunicare şi este accesibilă întregului personal prin intranet
	Conducerea Folketinget

	9.
	Estonia –Riigikogu
	Nu
	Departamentul de presă şi informare

	10.
	Parlamentul European
	Compartimentul de comunicare internă contribuie, anual, la redactarea raportului Direcţiei generale de personal. Cu toate acestea, până în prezent, nu există un document special care să stabilească o strategie în acest sens
	Compartimentul de comunicare internă, care ţine de Direcţia de resurse umane, din cadrul Direcţiei generale de personal (cu sediul la Bruxelles)

	11.
	Finlanda – Eduskunta
	Strategia de comunicare internă a Parlamentului finlandez a fost reactualizată, ca parte a reînnoirii strategiei de comunicare a Parlamentului, în ansamblul său. Un proiect extins de dezvoltare administrativă este în curs de aplicare în Parlament şi dezvoltarea comunicării interne face parte din acest proiect
	Biroul de informare al Parlamentului şi Departamentul administrativ al Biroului parlamentar. Fiecare compartiment parlamentar răspunde de comunicarea internă din propriul sector de activitate

	12.
	Franţa – Adunarea Naţională
	Adunarea Naţională acordă o importanţă deosebită comunicării, inclusiv comunicării interne
	Serviciul de comunicare şi Serviciul de personal 

	13.
	Germania –Bundesrat
	Nu
	Sectorul de presă şi relaţii publice şi Sectorul administrativ 

	14.
	Germania –Bundestag
	Nu
	Departamentul de personal sau cel de organizare. În afară de aceasta, este de competenţa fiecărui departament în parte să asigure ca informarea cu privire la sarcinile ce îi revin, contactarea persoanelor etc. să fie completă şi actualizată

	15.
	Grecia
	Comunicarea internă din Parlamentul elen este realizată în conformitate cu Statutul Parlamentului. Nu există însă definită ca o strategie specială
	Direcţia de resurse umane

	16.
	Ungaria –Adunarea Naţională
	–
	Departamentul de informatică

	17.
	Islanda
	Nu
	Comunicarea internă nu este centralizată în cadrul unui  compartiment anume

	18.
	Irlanda
	Carta privind personalul Camerei 2006-2009 include angajamentul de a asigura o comunicare eficientă şi în ambele sensuri cu personalul
	Compartimentul de dezvoltare. Acest compartiment publică un buletin trimestrial pentru informarea întregului personal cu privire la reuniunile comisiilor din Cameră şi ale Comitetului de conducere. Compartimentul de personal, în mod obişnuit, comunică personalului informaţiile referitoare la condiţiile de lucru

	19.
	Italia –

Camera Deputaţilor
	–
	Competenţele cu privire la comunicarea internă nu sunt concentrate într-o singură structură

	20.
	Italia –

Senat
	–
	Biroul de informare parlamentară (care este o secţiune a Serviciului de comunicare) şi Serviciul de tehnologie a informaţiei. Fiecare ramură a administraţiei parlamentare contribuie la realizarea comunicării interne

	21.
	Lituania –

Seimas
	Există un Plan de acţiune strategică pentru perioada 2009-2011, adoptat în anul 2008, în care sunt stabilite cooperarea şi schimbul de informaţii între compartimentele Biroului Seimas-ului
	Biroul Secretarului general, Compartimentul de personal (Secţiunea de planificare şi analiză a resurselor umane) şi Compartimentul de planificare strategică din Biroul Seimas-ului

	22.
	Macedonia
	Nu 
	Compartimentul de resurse umane

	23.
	Marea 
Britanie – Camera Comunelor
	Se acordă o atenţie deosebită comunicării interne şi aceasta este realizată, în general, în cadrul Strategiei de comunicare internă
	Există un Birou special al şefului administraţiei 

( „The Ofice of the Chief Executive”), care este un compartiment în afara principalei structuri departamentale din administraţia Camerei, având o mică echipă pentru comunicare internă. Acest birou răspunde de dezvoltarea şi implementarea strategiei de comunicare internă din Camera Comunelor

	24.
	Norvegia –Storting
	Există un document intitulat „Linii directoare pentru activităţile de informare”, care include atât informarea internă, cât şi pe cea externă. Informarea internă reprezintă o prioritate a preşedinţiei Storting-ului pentru perioada 2009-2012. Aceasta este parte a documentului intitulat: „Strategia de informare şi tehnologie în Storting în perioada 2009-2012”
	Conducătorii de departamente

	25.
	Olanda –

Senat
	Nu
	Departamentul de comunicare şi protocol

	26.
	Polonia –

Seim
	Problema comunicării este tratată ca una foarte importantă, dar nu fost elaborat niciun document special în acest sens
	Biroul de personal, Biroul de presă

	27.
	Polonia –

Senat
	Administraţia Senatului are ca preocupare comunicarea internă, dar nu există un document special privitor la politica în domeniu.
	Secretarul general şi Biroul juridic şi de personal

	28.
	Portugalia –Assembleia da Republica
	Nu 
	Toate serviciile şi departamentele parlamentare

	29.
	România –Camera Deputaţilor
	Deşi nu este stipulată ca atare în documente speciale, comunicarea internă joacă un rol important în activităţile desfăşurate în cadrul serviciilor Camerei Deputaţilor
	Toate departamentele

	30.
	Serbia –Adunarea Naţională
	Comunicarea internă este cuprinsă  în Regulamentul Camerei
	Departamentul de resurse umane

	31.
	Republica Slovacia –Consiliul Naţional
	Parlamentul aprobă, prin intermediul Cancelariei Consiliului Naţional, „Planurile de acţiune” speciale cu privire la diferitele aspecte ale comunicării interne. Comunicarea internă reprezintă o parte importantă a strategiei Cancelariei Consiliului Naţional, aceste aspecte existând şi în formă scrisă
	Departamentul de comunicare cu media şi cu publicul şi Departamentul de resurse umane

	32.
	Spania –Congresul Deputaţilor
	În Regulamentul privind personalul din Parlamentul spaniol există prevederi cu privire la drepturi, îndatoriri, reprezentare, participare, măsuri sociale, informare publică etc.
	Secretarul general sub autoritatea Preşedintelui Camerei, Secretarul general adjunct şi directorii

	33.
	Suedia –

Riksdag
	Există o politică a administraţiei Riksdag-ului cu privire la informare şi comunicare. În prezent, o echipă lucrează la elaborarea unei noi strategii de comunicare şi îşi va prezenta recomandările în luna mai 2009
	Departamentul de informare


	34.
	Turcia –

Marea Adunare Naţională
	Această problemă va fi abordată în Planul strategic 2010-2014 al Marii Adunări Naţionale din Turcia.
	Biroul Secretarului general se ocupă de toate problemele referitoare la comunicarea internă şi coordonare


Parlamentele au menţionat o largă gamă de instrumente şi activităţi pe care le utilizează în domeniul comunicării interne, printre care intranet-ul, email-ul, comunicarea directă, întâlnirile oficiale cu caracter regulat (de exemplu, întâlnirile săptămânale ale Secretarului general şi ale şefilor de departamente, reuniunile interne ale personalului anumitor departamente) şi reuniunile informale.
Mai multe parlamente au şi monitoare interne, aviziere, „zile ale porţilor deschise”, manuale şi instrucţiuni pentru personal precum şi diferite cursuri de pregătire profesională. 
Printre exemplele interesante şi mai puţin comune, se pot enumera:

Belgia-Senat
 Printre instrumentele şi activităţile specifice se numără:
 – utilizarea unor info-flash-uri (trimise prin e-mail), în scopul de a oferi personalului informaţii cu privire la diferite subiecte (evenimente care se petrec în Senat, vizite oficiale, activităţi culturale, prezenţa unor noi colegi, a unor cursuri de pregătire etc.);
–  o specificare clară în sensul precizării tipului de informaţie, a canalului de comunicare prin care se va transmite şi pentru ce grup-ţintă;
           –   canale alternative pentru anagajaţii care nu utilizează un computer.
Parlamentul European
Intranet-ul cuprinde pagini web speciale, numite „Newshound”. În fiecare zi de marţi este publicată o ediţie on-line care cuprinde articole privitoare la noutăţile administrative în sens larg (hotărâri ale Biroului permanent al Parlamentului European, activităţi noi desfăşurate de un anumit serviciu etc.), ştiri politice prezentate într-un asemenea mod încât să stimuleze interesul angajaţilor, precum şi diverse ştiri referitoare la activitatea Parlamentului European în general. În afară de aceasta, este publicată o gazetă bilunară cuprinzând articole din aceleaşi domenii cu articolele on-line. Trebuie remarcat faptul că ştirile administrative cuprinse în paginile web completează, dar nu înlocuiesc, ştirile administrative oficiale prezentate prin intermediul email-ului sau intranet-ului. O serie de servicii îşi au propriile pagini web, care oferă ştiri interne mai specializate.
Germania – Bundesrat

Secretariatul Bundesrat-ului este foarte activ în domeniul sănătăţii la locul de muncă. El furnizează personalului, în mod regulat, informaţii şi stimulente pentru un stil de viaţă sănătos şi activ (de exemplu, cu privire la o dietă sănătoasă sau la exerciţii de relaxare). O dată pe an este organizată o „zi a sănătăţii” în cadrul Bundesrat-ului, unde experţii în domeniul sănătăţii oferă informaţii cu privire la subiecte din domeniu (de exemplu, management-ul stressului, prevenirea cancerului etc.) şi personalul poate participa la diferite workshop-uri. Comunicarea internă este încurajată şi prin aşa-numita iniţiativă „apple room”, în care, „contra unei mici contribuţii pentru acoperirea cheltuielilor”, administraţia asigură fructe proaspete, iar personalul se poate întâlni în cadrul unor mici pauze. De două ori pe an au loc întâlniri ale personalului, prin care se oferă posibilitatea de a discuta cu conducerea o gamă largă de probleme de interes direct pentru Secretariatul Bundesrat-ului şi al personalului (de exemplu, probleme legate de salarii, oportunităţi egale, compatibilitate între viaţa de familie şi cea lucrativă, pregătire profesională şi resurse umane, asigurarea unui program flexibil de lucru, probleme legate de sănătatea şi siguranţa la locul de muncă).
Norvegia – Storting

Există întâlniri constante de informare: în fiecare zi de luni - Secretarul general cu şefii de departamente; în fiecare marţi - reuniuni în cadrul departamentelor (şeful de departament cu şefii de secţie), reuniuni la nivel de secţie (şeful de secţie cu întregul personal).

România – Camera Deputaţilor

În cadrul programului de audienţe, Secretarul general răspunde în fiecare miercuri, între orele 14-16, întrebărilor angajaţilor în vederea rezolvării problemelor, propunerilor şi sesizărilor acestora.
Suedia – Riksdag

Există o căsuţă poştală electronică pentru propunerile personalului. Un comitet evaluează toate propunerile, în colaborare cu departamentele implicate. Propunerile valoroase sunt răsplătite, şi în măsura posibilului, transpuse în practică.

Turcia – Marea Adunare Naţională

Funcţionarii parlamentari şi parlamentarii pot găsi pe intranet:
· informaţii cu privire la evenimentele care au loc în Parlament şi la lucrările comisiilor;

· reguli şi instrucţiuni cu privire la activitatea în Parlament;

· ştiri şi articole cu privire la Marea Adunare Naţională din Turcia prezente în presa naţională şi internaţională (traduse în limba turcă);

· jurnale şi cărţi în baza de date a bibliotecii;

· declaraţii de presă făcute de către preşedintele Parlamentului;

· circulare şi ştiri referitoare la personal;

· link-uri către paginile de Internet ale diferitelor departamente, care oferă o gamă variată de informaţii cu privire la respectivele departamente şi activităţile pe care le desfăşoară;

· ştiri despre activităţile sportive (de exemplu, fotbal, tenis, turnee de volei, aerobică, activităţi de fitness pentru personal).

Marea Britanie – Camera Comunelor

Biroul şefului administraţiei (“Office of the Chief Executive”), care este un compartiment în afara principalei structuri departamentale a administraţiei Camerei Comunelor, are o mică echipă pentru comunicare internă, care asigură conducerea strategică a comunicărilor personalului în întreaga Cameră. Această echipă:

– răspunde de elaborarea şi conducerea implementării strategiei de comunicare internă în Camera Comunelor; 
· conduce şi asigură canalele de comunicare pentru personal în întreaga Cameră (de exemplu, jurnalul personalului, ştiri electronice, e-mail-uri şi campanii ad-hoc);  
· lucrează cu persoanele de contact de la nivel departamental în scopul dezvoltării comunicării interne, prin oferirea de consultanţă, orientare şi asistenţă în ceea ce priveşte asigurarea comunicării interne;

· asigură perfecţionarea comunicării intranet ca un canal de comunicare pentru personal;
· desfăşoară noi activităţi de comunicare pentru personal;
· monitorizează şi evaluează comunicarea personalului prin intermediul unui sondaj anual şi a unei cercetări ad-hoc, acolo unde este nevoie. 

Această echipă centrală colaborează cu angajaţii celor patru departamente administrative ale Camerei.

Tabelul 2: Cele mai eficiente instrumente şi activităţi pentru comunicarea internă
	Nr.
crt.
	Ţara
	Cele mai eficiente instrumente şi activităţi pentru comunicarea internă



	1.
	Austria


	e-mail

	2.
	Belgia – 

Senat
	Flash-uri informative trimise prin e-mail, cuprinzând informaţii practice pe diferite teme

	3.
	Bosnia şi 
Herţegovina – Adunarea Parlamentară
	Comunicare directă

	4.
	Croaţia
	Intranet 

	5.
	Cipru – 

Camera Reprezentanţilor


	Politica „uşilor deschise” cu şefii de departamente şi Secretarul general

	6.
	Cehia – 

Camera Deputaţilor


	Întâlniri cu caracter regulat sau ocazional ale directorilor de departamente şi secretarilor comisiilor cu Secretarul general al Camerei, care au loc înaintea fiecărei şedinţe a Camerei. Rezultatele acestor întâlniri sunt ulterior prezentate personalului departamentului implicat. În timpul întâlnirilor cu caracter regulat se discută în mod special probleme organizatorice şi cu caracter informativ. În timpul şedinţelor cu caracter ocazional pot fi rezolvate probleme care ţin de aspecte ocupaţionale

	7.
	Cehia –

Senat
	Intranet, întâlniri oficiale organizate de structurile Biroului Senatului

	8.
	Danemarca
	Comunicarea orală directă între conducere şi personal, articole pe intranet

	9.
	Elveţia – 

Adunarea Federală Elveţiană
	Nu poate fi precizat, principalele instrumente sunt reprezentate de e-mail-uri privind hotărârile luate de Comitetul director, intranet, monitor intern

	10.
	Estonia –

Riigikogu
	Intranet, reuniuni, întâlniri cu caracter informal


	11.
	Parlamentul European
	Ştiri on-line, articole care se referă la probleme de interes pentru cetăţeni, evenimente personale şi/sau cu aspect emoţional sau care furnizează informaţii practice despre viaţa în interiorul Parlamentului European

	12.
	Finlanda – 
Eduskunta
	e-mail şi intranet

	13.
	Franţa – 
Adunarea Naţională
	Intranet 

	14.
	Germania –
Bundesrat
	e-mail, intranet

	15.
	Germania –
Bundestag
	Intranet

	16.
	Grecia 
	Distribuirea documentelor, e-mail

	17.
	Ungaria –
Adunarea Naţională
	Intranet 

	18.
	Islanda 
	Nu s-au realizat evaluări. 

Adunare anuală generală a personalului înaintea începerii unei noi sesiuni, întâlniri regulate ale personalului din diferite sectoare de activitate, ale şefilor de departamente, pentru discutarea diferitelor subiecte şi a metodelor de lucru de interes reciproc.

Informaţiile de interes pentru angajaţi sunt prezentate pe intranet sau trimisă personalului prin e-mail

	19.
	Irlanda
	Monitor intern, manuale şi instrucţiuni pentru personal, preocupare pentru bunăstarea şi perfecţionarea profesională a personalului

	20.
	Italia –

Camera Deputaţilor
	Scrisori, intranet, reuniuni

	21.
	Italia –

Senat
	Intranet, prezentare electronică, e-mail

	22.
	Lituania – Seimas
	e-mail, intranet, reuniuni

	23.
	Macedonia
	Intranet, e-mail, întâlniri oficiale organizate de structurile Adunării

	24.
	Marea Britanie –
Camera Comunelor
	Contacte directe, întâlniri, ştiri departamentale care furnizează o serie de informaţii practice

	25.
	Olanda –

Senat
	Politica „uşilor deschise”

	26.
	Norvegia –

Storting
	Reuniuni cu caracter regulat pentru informare (întâlniri în fiecare luni dimineaţa ale Secretarului general cu şefii de departamente, întâlniri la nivelul departamentului, în fiecare marţi, între şefii de departament şi şefii de secţie, întâlniri ulterioare între şeful de secţie şi întregul personal al secţiei)

	27.
	Polonia – 

Seim
	Intranet, întâlniri directe, e-mail, monitor intern (bisăptămânal)

	28.
	Polonia –

Senat


	Întâlniri ale personalului, e-mail, buletine electronice

	29.
	Portugalia –
Assembleia da Republica
	Intranet 

	30.
	România – 

Camera Deputaţilor
	Intranet, politica „uşilor deschise” cu Secretarul general, întâlniri cu caracter formal sau informal, „team building” – în afara Parlamentului – pentru şefii de departamente, postere, cursuri de perfecţionare profesională

	31.
	Serbia – Adunarea Naţională
	Intranet

	32.
	Republica 

Slovacia – Consiliul Naţional
	Intranet, întâlniri cu caracter intern ale reprezentanţilor diferitelor servicii şi întâlniri ale conducerii cu caracter regulat, publicare pe intranet şi difuzarea informaţiilor pe internet, „întâlniri pentru rezolvarea unor probleme”, dacă este necesar

	33.
	Suedia –

Riksdag


	Intranet 

	34.
	Turcia – 

Marea Adunare Naţională
	Intranet 


Tabelul 3: Modalităţi de realizare a unei bune informări a personalului; posibilităţi de participare şi feed-back din partea personalului
	Nr.
crt.
	Ţara
	Modul în care personalul poate fi informat cu privire la activitatea altor compartimente/servicii din Parlament, cu privire la activităţi diferite de cele proprii şi la schimbări planificate
	Modul în care personalul îşi poate prezenta superiorilor şi conducerii propunerile şi nemulţumirile

	1.
	Austria


	Întâlniri săptămânale ale conducerii superioare, intranet, e-mail
	Grupuri de lucru în scopul asigurării participării generale. Pentru propuneri şi sesizări, reprezentarea angajaţilor joacă un rol important

	2.
	Belgia – 

Senat
	Internet, monitor intern, flash-uri informative trimise prin e-mail cuprinzând informaţii practice pe diferite teme
	Senatul a demarat un proces de evaluare a tuturor membrilor personalului. În acest fel, în afara discuţiilor cu caracter informal cu superiorii, personalul are oportunităţi oficiale de a-şi prezenta propunerile şi sesizările

	3.
	Bosnia şi Herţegovina – Adunarea Parlamentară
	Unele secţii au organizat prezentări şi seminarii pe diferite teme pentru colegii lor din alte compartimente. De exemplu, Parlamentul a organizat seminarii periodice şi cursuri de pregătire profesională în domeniul procesului legislativ, seminarii privind armonizarea legislaţiei cu acquis-ul comunitar şi alte subiecte referitoare la activitatea parlamentară pentru noii angajaţi şi alţi funcţionari publici interesaţi
	Personalul îşi poate prezenta superiorilor propunerile şi sesizările,  sau comitetului director, în timpul întâlnirilor cu caracter regulat din cadrul departamentelor

	4.
	Croaţia
	Uneori, departamentele organizează instruiri pentru personalul parlamentar. Este obligatoriu pentru funcţionarii tineri să viziteze şi să se informeze în ceea ce priveşte activitatea altor departamente parlamentare
	–

	5.
	Cipru – 

Camera Reprezentanţilor
	Activitatea Camerei Reprezentanţilor este de aşa natură încât este practic imposibil pentru unul din departamentele Camerei să nu interacţioneze cu celelalte. În consecinţă, se constată o cunoaştere directă a activităţilor celorlalte departamente, întrucât acestea sunt în mod intrinsec în legătură unele cu altele
	Personalul îşi poate exprima propunerile sau sugestiile pentru superiori în orice mod o doresc. Personalul îşi poate exprima propunerile sau sesizările şi în mod direct Secretarului general

	6.
	Danemarca –

Folketinget


	Proiecte în care angajaţii sunt parte a grupurilor de proiect cu caracter interdepartamental; programe specifice de familiarizare a noilor angajaţi cu organizaţia şi cu piaţa internă a locurilor de muncă
	Consiliul comun, cuprinzând reprezentanţi ai conducerii şi personalului, se întruneşte lunar. În acest cadru pot fi discutate propunerile şi sesizările personalului. Trimestrial, Secretarul general se întâlneşte cu personalul diferitelor compartimente şi discută proiectele şi sarcinile curente. Aceste întâlniri reprezintă şi o posibilitate de a formula întrebări şi a avansa propuneri etc. Consiliul discută şi anumite subiecte „transversale”, prin intermediul unui forum electronic de discuţii

	7.
	Elveţia –

Adunarea Federală Elveţiană
	O dată sau de două ori pe an, personalul are posibilitatea de a vizita celelalte servicii. Invitaţia de a participa la aceste vizite nu este restrânsă numai la noii angajaţi
	Propunerile sau sugestiile pot fi prezentate oricărui superior al petentului, în orice moment. Există o procedură oficială pentru prezentarea propunerilor, numită „concept de management”. De asemenea, prin intermediul Comisiei pentru personal, care utilizează intranet-ul pentru a furniza informaţii detaliate cu privire la activităţile sale şi pentru a aborda toate solicitările din partea personalului serviciilor parlamentare

	8.
	Estonia –

Riigikogu
	Intranet, întâlniri ale Biroului, reuniuni ale unităţilor structurale, TV cu circuit intern, linii directoare, proceduri şi reguli pentru funcţionari, întâlniri personale, reuniuni cu caracter informal (cum ar fi recepţia de Crăciun oferită de Preşedintele Camerei şi de Secretarul general al acesteia, petrecere de Crăciun etc.)
	E-mail, întâlniri personale, discuţii anuale privind desfăşurarea activităţii cu şeful direct al unităţii structurale, reuniuni ale acestor unităţi/compartimente

	9.
	Parlamentul European
	Intranet-ul include pagini web speciale numite „NEWSHOUND”. În fiecare marţi este publicată o ediţie on-line cu articole privind ştirile administrative în sens larg. În afară de aceasta, bilunar, este publicată o gazetă cuprinzând articole din aceleaşi domenii ca şi ediţia on-line. Ştirile administrative prezentate în paginile web completează, fără a înlocui însă, ştirile administrative oficiale furnizate prin e-mail sau intranet
	Regulamentul personalului şi Codul de conduită pentru funcţionari subliniază că este o obligaţie a fiecărui membru al personalului să sprijine conducerea în propunerea îmbuntăţirilor pentru desfăşurarea activităţii. Sesizările individuale sunt analizate conform unor prevederi speciale, care oferă personalului posibilitatea de a formula o sesizare pe plan intern, înaintea jurisdicţiei comunitare competente. În afară de aceasta, o Comisie a personalului, aleasă de către funcţionari, analizează propunerile şi sesizările adresate administraţiei

	10.
	Finlanda – Eduskunta
	Parlamentul finlandez se îngrijeşte de orientarea profesională a personalului nou angajat. O parte a acestuia se concentrează pe activităţile Parlamentului şi munca desfăşurată în diferite sectoare. Un manual al personalului, care se află pe intranet, este utilizat pentru realizarea orientării profesionale. O atenţie specială va fi acordată personalului nepermanent, activitate care deja se desfăşoară într-o anumită măsură
	Discuţii anuale de evaluare a performanţelor şi dezvoltării; linii directoare de cooperare; întîlniri cu caracter regulat ale compartimentelor (aproximativ săptămânal);

sesiuni de informare şi discuţii, organizate pentru întreg personalul, cu privire la proiectele majore

	11.
	Franţa – 

Adunarea Naţională
	Internet şi intranet, întâlniri ale diferitelor servicii
	Propuneri orale sau scrise, care pot fi prezentate respectând calea ierarhică

	12.
	Germania –Bundesrat
	A fost elaborat şi publicat pe intranet un ghid care descrie activitatea diferitelor secţiuni ale secretariatului Bundesrat-ului. El este menit să ajute colegii noi în a se familiariza cu noile domenii de activitate şi, în felul acesta, să vină în completarea contactului direct şi a schimburilor de experienţă între colegi. În plus, există posibilitatea de a efectua un „internschip” (stagiu) în alte compartimente
	Canale oficiale, analize anuale de performanţă individuală împreună cu superiorii; reprezentanţii personalului care acţionează ca mediatori, întruniri semestriale ale personalului.
În noiembrie 2002, decizia Secretarului general al Bundestrat-ului cu privire la „un management inovativ şi modern” a intrat în vigoare. Ideile de reformă care sunt aprobate şi implementate vor fi premiate

	13.
	Germania –Bundestag
	Sunt organizate ateliere de introducere în problemele interne pentru membrii noi ai personalului; o prezentare a departamentelor (şi subdepartamentelor) şi a sarcinilor ce le revin este accesibilă pe intranet
	În concepţia de  management, angajaţii sunt chemaţi să-şi prezinte sugestiile de îmbunătăţire a activităţii, care sunt ulterior analizate în cadrul unei proceduri oficiale. Angajaţii sunt informaţi cu privire la rezultatele corespunzătoare şi pot primi şi un bonus financiar. În plus, are loc un schimb de opinii în cadrul reuniunilor departamentale. În acest sens nu au fost introduse proceduri oficiale şi, ca regulă generală, personalului i se răspunde direct de către superiori 

	14.
	Grecia 
	Prin intermediul comunicării informale
	Personalul prezintă în scris propuneri şi sugestii, urmând calea ierarhică

	15.
	Islanda 
	Prin contacte directe cu personalul din alte compartimente şi în cadrul reuniunii anuale a personalului.
	În cadrul întâlnirilor, prin e-mail

	16.
	Irlanda
	Personalul nou este obligat să participe la un curs de familiarizare care asigură informaţii asupra unei largi game de activităţi. Există echipe de proiect inter-funcţionale, pentru toate proiectele majore de dezvoltare
	Sistemul de dezvoltare a management-ului performanţei încorporează un element dedicat feed-back-ului

	17.
	Lituania –

Seimas
	Raportul anual al Secretarului general al Seimas-ului; raportul anual al Biroului Seimas-ului, publicat într-o ediţie specială; rapoarte trimestriale şi anuale, publicate pe intranet, ale fiecărui compartiment; rapoarte trimestriale cu privire la activitatea fiecări comisii; întâlniri introductive cu noii angajaţi; întâlniri ale sindicatelor profesionale,întâlniri cu caracter informal cu ocazia anumitor evenimente sau a vacanţei; 
planul de acţiune strategică al Biroului; întâlniri ale personalului; intranet, e-mail
	Întâlniri cu caracter regulat cu şefii lor direcţi; întâlniri sau conversaţiilor individuale cu şefii de departamente; întâlnirile cu noul preşedinte al Camerei şi cu Secretarul său general 



	18.
	Marea 
Britanie –Camera Comunelor
	Programele de familiarizare a personalului nou angajat, activităţi „de învăţare şi dezvoltare”; grupul de comunicare internă 
	Schema de sugestii din partea personalului; Comitetul pentru adresare de întreabări către management

	19.
	Norvegia– Storting
	Întâlniri interdepartamentale, articolele de profil din monitorul intern, intranet, utilizarea pe scară largă a proiectelor ca o metodă de lucru. Personalul nou participă la un curs introductiv special, în care se prezintă informaţii despre toate compartimentele administrative (plus funcţiile politice şi membrii pentru care se lucrează)
	Forumuri pentru propuneri şi sesizăril, unde este prezentată informaţia şi sunt discutate   măsurile preconizate. Pe o scară mai largă, asemenea probleme sunt abordate în întâlniri organizate în mod special (informaţii, discuţii, negocieri) în cadrul administraţiei, reglementate prin acorduri între angajatori şi angajaţi, cu respectarea prevederilor legale

	20.
	Olanda –

Senat
	Contacte directe, intranet, e-mail, întâlniri în cadrul departamentelor, procese-verbale ale întâlnirilor cu privire la lucrările Consiliului pentru activităţi parlamentare cu Secretarul general
	Politica „uşilor deschise”; întâlniri în cadrul departamentelor; abordarea reprezentantului corespunzător

	21.

	Polonia – 

Seim
	Intranet, internet, „Kronika Sejmowa”, pagini web ale diferitelor birouri ale Camerei; întâlniri cu caracter regulat între directori şi şeful Cancelariei Seim-ului
	Personalul poate să-şi prezinte comentariile şi propunerile şefului Cancelariei Seim-ului, care se întâlneşte cu angajaţii în fiecare primă zi de luni a lunii şi în cadrul sindicatului care activează în cadrul Cancelariei


	22.

	Polonia –

Senat
	Contacte directe, informări pe intranet şi internet, întâlniri săptămânale ale directorilor conduşi de şeful personalului (Secretarul general), legături funcţionale şi acces la documente şi discuri speciale
	Personalul este liber să-şi prezinte propunerile şi sesizările superiorilor şi conducerii în cadrul unor contacte informale, întâlniri ale personalului şi memorii

	23.

	Portugalia –Assembleia da Republica
	Întâlniri între diferite direcţii şi compartimente. Anual, Centrul de pregătire parlamentară şi interparlamentară promovează cursuri de pregătire interne, pe diferite subiecte referitoare la funcţionarea Camerei, de la activităţi legislative şi parlamentare şi probleme juridice, la relaţii externe, tehnologii de informare şi comunicare şi limbi străine
	Personalul îşi poate prezenta propunerile şi sesizările superiorilor, în cadrul unor contacte informale şi al unor întâlniri ale personalului

	24.
	România – 

Camera Deputaţilor
	Într-o manieră oficială, buna cunoaştere a Regulamentului intern pentru funcţionarii parlamentari aparţinând serviciilor Camerei Deputaţilor (în care sunt descrise rolurile şi responsabilităţile tuturor departamentelor);

Într-o manieră informală – o comunicare şi un contact efectiv cu colegii care lucrează în alte departamente
	Prezentarea unor propuneri scrise sau orale şi a unor sesizări superiorilor lor

	25.
	Serbia – 

Adunarea Naţională
	Comunicare directă cu funcţionarul autorizat
	Comunicare directă

	26.


	Republica 

Slovacia –

Consiliul Naţional
	Întruniri interne, noii funcţionari sunt prezentaţi în celelalte departamente şi colegii lor le furnizează o scurtă trecere în revistă a activităţilor lor; intranet; „sistemul de management al proiectului”, prin care diferite servicii îşi delegă personalul pentru un proiect comun desfăşurat împreună cu ceilalţi colegi 
	Prin intermediul unor anchete sau întâlniri de evaluare cu superiorii lor, care au loc pe baze regulate. Dacă participă la anumite proiecte, există, de asemenea, „întâlniri speciale ale echipelor de proiect”

	27.
	Suedia –

Riksdag
	Prin intranet şi întâlniri, contacte informale, prin intermediul monitorului şi registrului anual de raport al Camerei
	Căsuţa poştală electronică pentru propunerile personalului, întâlniri cu superiorii/conducerea (prin telefon sau e-mail), sesizări făcute prin intermediul sindicatelor

	28.
	Turcia – 

Marea Adunare Naţională


	Intranet, contacte personale şi cu caracter informal ale personalului, întâlniri ale şefilor de departamente
	Reglementările cu privire la sesizări din partea funcţionarilor se aplică şi în cazul personalului parlamentar. Funcţionarii publici pot adresa sesizările scris sau oral 


15 parlamente din 35 au efectuat evaluări privind atmosfera de lucru în rândul personalului. Din aceste 15 parlamente, 6 au răspuns că nu au efectuat pe baze regulate evaluări privind atmosfera de lucru în rândul personalului, în timp ce 9 parlamente au efectuat mai mult de o evaluare în ultimii ani.

Mai multe parlamente au menţionat faptul că, în conformitate cu activitatea şi cariera funcţionarilor parlamentari sunt monitorizate şi evaluate anual de către superiori şi faptul că în aceste evaluări şefii de departamente iau în considerare şi atmosfera de lucru în rândul personalului.

Tabelul 4:  Evaluarea atmosferei de lucru

	Nr.

crt.
	Ţara
	Evaluaţi atmosfera de lucru în rândul personalului?
	Descrierea evaluării atmosferei de lucru în rândul personalului

	1.
	Austria


	Atmosfera de lucru în rândul personalului nu este evaluată pe baze regulate 
	Dacă apare o situaţie dificilă într-un anumit compartiment, se caută uneori asistenţă externă. În procesul care urmează atmosfera de lucru va fi de asemenea evaluată, dar acest proces depinde de situaţia concretă

	2.
	Bosnia şi Herţegovina – Adunarea Parlamentară
	Nu
	–

	3.
	Croaţia
	Reglementările interne nu conţin nicio prevedere referitoare la evaluarea atmosferei de lucru în rândul personalului
	–

	4.
	Danemarca –

Folketinget


	Se întreprind evaluări şi analize
	Un chestionar postat pe internet, în care toţi angajaţii şi conducătorii au posibilitatea să îşi exprime opiniile

	5.
	Elveţia –

Adunarea Federală Elveţiană
	Da 
	Administraţia centrală întreprinde un sondaj în rândul tuturor funcţionarilor publici, inclusiv a personalului parlamentar

	6.
	Estonia –

Riigikogu
	Da, la anumite intervale
	Studii referitoare la gradul de mulţumire pe plan intern sunt întreprinse în cadrul Cancelariei Camerei, la anumite intervale de timp

	7.
	Parlamentul European
	Nu
	–

	8.
	Finlanda – Eduskunta
	Da
	Sondaje privind gradul de mulţumire la locul de muncă au fost întreprinse în Parlamentul Finlandei în anii 2005 şi 2007, pe baza unui chestionar care a fost utilizat în întreaga administraţie de stat, conţinând întrebări speciale privitoare la Parlament ca mediu de lucru. Intenţia este aceea de a repeta sondajul privitor la gradul de mulţumire la locul de muncă în anul 2009

	9.
	Germania –Bundesrat
	Nu în mod regulat
	În anul 2003 a fost efectuat un sondaj privitor la gradul de mulţumire a personalului, care a cuprins şi aspecte privind cooperarea internă, atmosfera de lucru şi management-ul conflictelor

	10.
	Germania –Bundestag
	Nu 
	–

	11.
	Grecia 
	Anual 
	Există o metodă de „evaluare a personalului”, pe care fiecare o completează la finele anului şi în care există întrebări speciale cu privire la relaţiile dintre membrii personalului

	12.
	Islanda 
	Nu
	–

	13.
	Irlanda
	Da
	Sondaje cu privire la personal au fost întreprinse în anii 2007 şi 2008, indicând că majoritatea personalului se declară satisfăcut de atmosfera de lucru

	14.
	Lituania – 

Seimas
	În anul 2009 a fost propus pentru prima dată un asemenea chestionar
	Chestionarul se referă la motivare, cooperare şi relaţii între diferitele compartimente etc. Acest chestionar a fost conceput de compartimentul de personal şi a fost propus personalului la începutul lunii februarie 2009 (pe intranet)

	15.
	Macedonia
	Nu
	–

	16.
	Marea 
Britanie –Camera Comunelor
	Anual 
	Există un sondaj anual cu privire la personal, iar rezultatele sunt luate în considerare şi transpuse în practică de către conducere

	17.
	Norvegia – 

Storting
	La fiecare trei ani
	Serviciul de sănătate din Storting întreprinde asemena evaluări în fiecare departament, odată la fiecare trei ani, cu o schemă de monitorizare

	18.
	Olanda –

Senat
	Nu
	–

	19.
	Polonia – 

Seim
	Nu există o formă oficializată de evaluare
	–

	20.
	Polonia –

Senat
	Nu
	–

	21.
	Portugalia –Assembleia da Republica
	Nu
	–

	22.
	România – 

Camera Deputaţilor
	Reglementările interne nu conţin nicio prevedere referitoare la evaluarea atmosferei de lucru în rândul personalului
	–

	23.
	Serbia – 

Adunarea Naţională
	Se realizează doar în situaţii speciale
	–

	24.
	Republica 

Slovacia –

Consiliul Naţional
	Da 
	Consiliul Naţional a întreprins această anchetă anul trecut şi intenţionează să îl repete şi în acest an

	25.
	Suedia –

Riksdag
	La fiecare doi ani
	Atmosfera în rândul personalului este evaluată prin intermediul unui chestionar care este trimis personalului la fiecare doi ani

	26.
	Turcia – 

Marea Adunare Naţională


	Asemenea evaluări nu sunt realizate în mod regulat
	În timpul procesului de pregătire a Planului Strategic 2010-2014 a fost distribuit personalului un chestionar cu scopul de a afla părerea lor despre parlament şi atmosfera de lucru din acesta


� Sursa:  răspunsurile la solicitarea ECPRD nr. 1137 (februarie-martie 2009)

